હવે જોઇએ આ મહીને કેટલી ફિલ્મો રિલીઝ થવાની છે? સૌપ્રથમ રણદીપ હુડા અને નંદના સેનની લાંબા સમયથી ડબ્બામાં પડેલી રંગ રસિયા ફિલ્મનો વારો છે. આ ફિલ્મ 19મી સદીના ચિત્રકાર રાજા રવિ વર્મા પર આધારિત છે, તો બીજી બાજુ અભિષેક શર્મા દિગ્દર્શિત ધ શૌકીન્સનો પણ નવેમ્બર રિલીઝમાં સમાવેશ થાય છે. ફિલ્મમાં અન્નુ કપૂર, પિયૂષ મિશ્રા અને અનુપમ ખેર લીડ રોલમાં છે કે જેઓ લીઝા હૅડનના દીવાના છે. અક્ષય કુમાર પણ ફિલ્મમાં કૅમિયો કરી રહ્યા છે.